CELEX: 22021D0273
Language: mt
Date: 2020-11-19 00:00:00
Title: Deċiżjoni Nru 1/2020 tal-Kumitat tal-Kummerċ tad-19 ta’ Novembru 2020 li timmodifika l-Appendiċi 1 tal-Anness XIII tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja, l-Ekwador u l-Perù, min-naħa l-oħra [2021/273]

22.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 61/27
               
            
         DEĊIŻJONI Nru 1/2020 TAL-KUMITAT TAL-KUMMERĊ
         tad-19 ta’ Novembru 2020
         li timmodifika l-Appendiċi 1 tal-Anness XIII tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja, l-Ekwador u l-Perù, min-naħa l-oħra [2021/273]
         IL-KUMITAT TAL-KUMMERĊ,
         Wara li kkunsidra l-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja, l-Ekwador u l-Perù, min-naħa l-oħra, u b’mod partikolari l-Artikolu 13(1)(d) tiegħu,
         Billi:
         
                     (1)
                  
                  
                     Fis-16 ta’ Diċembru 2016, il-Kolombja ressqet talba lill-Unjoni biex jiżdiedu żewġ indikazzjonijiet ġeografiċi ġodda mal-Appendiċi 1 tal-Anness XIII tal-Ftehim skont l-Artikolu 209 tal-Ftehim. L-Unjoni lestiet il-proċedura ta’ oppożizzjoni u l-eżami ta’ żewġ indikazzjonijiet ġeografiċi ġodda tal-Kolombja.
                  
               
                     (2)
                  
                  
                     Fit-28 ta’ Lulju 2020, skont l-Artikolu 257(2) tal-Ftehim, is-Sottokumitat dwar il-Proprjetà Intellettwali, f’sessjoni bejn il-Parti tal-UE u l-Kolombja, ivvaluta l-informazzjoni b’rabta maż-żewġ indikazzjonijiet ġeografiċi ġodda tal-Kolombja u ppropona lill-Kumitat tal-Kummerċ biex jimmodifika l-Appendiċi 1 tal-Anness XIII tal-Ftehim skont dan.
                  
               
                     (3)
                  
                  
                     Għalhekk jenħtieġ li l-Appendiċi 1 tal-Anness XIII tal-Ftehim jiġi modifikat.
                  
               
                     (4)
                  
                  
                     Id-deċiżjoni biex jiġi modifikat l-Appendiċi 1 tal-Anness XIII tal-Ftehim tista’ tiġi adottata f’sessjoni tal-Kumitat tal-Kummerċ bejn il-Parti tal-UE u l-Kolombja, skont l-Artikolu 14(3) tal-Ftehim Kummerċjali, billi tirrigwarda esklużivament ir-relazzjoni bilaterali ta’ bejniethom u ma taffettwax id-drittijiet u l-obbligi ta’ Pajjiż Andin firmatarju ieħor,
                  
               IDDEĊIEDA KIF ĠEJ:
         
            Artikolu 1
            Fit-tabella taħt il-punt (a) “Indikazzjonijiet Ġeografiċi tal-Kolombja għal prodotti agrikoli u tal-ikel, inbejjed, spirti u nbejjed aromatizzati” fl-Appendiċi 1 tal-Anness XIII tal-Ftehim, jiżdiedu l-entrati fl-Anness ta’ din id-Deċiżjoni.
         
         
            Artikolu 2
            Din id-Deċiżjoni, magħmula f’żewġ kopji, għandha tiġi ffirmata mir-rappreżentanti tal-Kumitat tal-Kummerċ li huma awtorizzati jaġixxu f’isem il-Partijiet għall-finijiet tal-modifika tal-Ftehim. Din id-Deċiżjoni għandha tkun effettiva mid-data li fiha tkun saret l-aħħar waħda minn dawn il-firem.
            Din id-Deċiżjoni għandha tidħol fis-seħħ fil-jum tal-adozzjoni tagħha.
         
         
            Magħmul fi Brussell, id-19 ta’ Novembru 2020.
            
               
                  Għall-Kumitat tal-Kummerċ
               
               
                  Kap tad-Delegazzjoni tal-UE
               
               Paolo GARZOTTI
            
            
               
                  Kap tad-Delegazzjoni tal-Kolombja
               
               Juan Carlos CADENA
            
         
      
      
         
            ANNESS
            
                        ARROZ DE LA MESETA DE IBAGUÉ
                     
                     
                        Ross
                     
                  
                        CAFÉ DE SANTANDER
                     
                     
                        Kafè